ENERGOPETROL d.d. Sarajevo

**O G L A S**

**za prodaju putem javnog natječaja nekretnine u vlasništvu društva ENERGOPETROL d.d. Sarajevo**

**Prodavač: ENERGOPETROL d.d. Sarajevo**

**Adresa - sjedište Društva: Azize Šaćirbegović 4b, 71 000 Sarajevo**

**Predmet natječaja je sljedeća nekretnina:**

POSLOVNI OBJEKAT – BENZINSKA STANICA „TRNOVO“ sa pripadajućim zemljištem na adresi Trnovo bb, Općina Trnovo FBiH, upisano u ZK uložak broj: 459 k.č. br. 8, KO: Trnovo, na parceli površine 1.805 m2.

Uzimajući u obzir činjenicu da su za Zemljišne Knjige i Katastar nadležne Općine **JAVNI REGISTRI**, potrebno je da svi Ponuđači izvrše lično uvid i provjeru u iste, radi upoznavanja sa stvarnim stanjem. Za sve nedostatke u pogledu ne postupanja po navedenom, Ponuđači su lično odgovorni.

**Uslovi prodaje:**

* Pravo podnošenja ponuda imaju sva fizička i pravna lica s područja Bosne i Hercegovine i inostranstva koja u skladu sa zakonom mogu steći pravo vlasništva nad nekretninama, te koja na račun društva Energopetrol d.d. Sarajevo (daljem u tekstu “**Društvo**”) za:

BS Trnovo uplate kauciju u iznosu od **10.000,00 KM** (slovima: desethiljada i 00/100 Konvertibilnih Maraka) i to:

* za uplate u KM iz Bosne i Hercegovine na račun Društva broj **3389002208033902** otvoren kod UniCredit Bank d.d.
* za uplate u EUR iz inostranstva na račun Društva

IBAN broj BA393389002208033902

SWIFT UNCRBA22 otvoren kod UniCredit Bank d.d. po srednjem tečaju Centralne Banke BiH

BS Trnovo što iznosi **5.112,91 EUR** (slovima: pethiljadajednastotinadvanaest i 91/100 EUR) sa troškovnom opcijom OUR.

Ponuđač pri plaćanju je obavezan navesti kao naznaku svrhe uplate **„ polog za učešće u javnom natječaju za kupovinu nekretnine “.**

* U slučaju da je ponuđač strana fizička ili pravna osoba, a uzimajući u obzir Član 15. Zakona o stvarnim pravima („Službene novine Federacije BiH, broj: 66/13 i 100/13), te Akt Ministarstva vanjskih poslova Bosne i Hercegovine, broj: 08/1-21-14-4-42983/17 od 06.12.2017, nužno je utvrditi postojanje reciprociteta.
* Ponuđač je dužan provjeriti da li su ispunjeni uslovi za sticanje prava vlasništva stranih državljana nad nekretninama u Bosni i Hercegovini.

Lista zemalja – Podaci o uvjetima reciprociteta je objavljena na stranici Federalnog ministarstva pravde dana 22.02.2018. godine, broj: 02-49-5000/17. <https://www.fmp.gov.ba/bs/lista-zemalja-reciprocitet-u-sticanju-prava-vlasnistva-na-nekretninama.html>

* Ponuđačima kojima ponuda ne bude prihvaćena u javnom nadmetanju po ovom pozivu, cjelokupni uplaćeni iznos kaucije će biti vraćen po okončanju procesa nadmetanja**,** a na bankovni račun uplatitelja bez prava na kamatu i sa troškovnom opcijom SHA.
* Izabranom ponuđaču kaucija će se odbiti od kupoprodajne cijene na dan uplate cjelokupne kupoprodajne cijene.
* Ukoliko izabrani ponuđač odustane od kupovine Nekretnine, isti gubi pravo na povrat kaucije.
* Odabir kupca će biti osnovom najviše ponuđene kupoprodajne cijene, a prodaja se vrši po principu "viđeno-kupljeno" i naknadne reklamacije se neće uvažavati.
* Odabrani ponuđač je dužan sklopiti sa Društvom Ugovor o kupoprodaji u roku od 30 (trideset) dana od dana prijema pismene obavijesti o odabiru i Odluke Uprave ENERGOPETROL d.d. putem poštanske pošiljke koja se kupcu šalje preporučeno sa povratnicom. Društvo će istu obavijest kupcu poslati i putem elektronske pošte.
* Rok plaćanja cjelokupne kupoprodajne cijene je najduže do 60 (šezdeset) dana od dana sklapanja kupoprodajnog ugovora.
* U slučaju da izabrani ponuđač ne postupi u skladu sa odredbama ugovora, odnosno odustane od kupovine nekretnine koja je predmet nadmetanja, pravo kupovine stiče ponuđač sa sljedećom najvišom ponuđenom cijenom.
* Kupac preuzima u posjed nekretninu po isplati cjelokupnog iznosa kupoprodajne cijene.
* Svi troškovi koji nastanu u postupku kupoprodaje padaju na teret kupca. Porez na promet nekretninama, troškove notarske obrade ugovora o kupoprodaji, troškove prijenosa vlasništva i sve ostale troškove vezane za kupoprodaju snosi kupac.

**Pisane ponude u zatvorenoj omotnici dostaviti na adresu:**

ENERGOPETROL d.d. Sarajevo

Azize Šaćirbegović 4b, 71000 Sarajevo

Ponuda za kupnju nekretnine – "NE OTVARATI"

N/P Komisija za prodaju nekretnina Azra Bukva

**Rok za dostavu ponuda je 28.11.2022. godine.**

Ponuda mora biti dostavljena najkasnije do **28.11.2022 do 16.00h.** na protokol društva Energopetrol d.d. ili putem pošte na naprijed navedenu adresu.

Ponuditelj sam određuje način dostave ponude i sam snosi rizik eventualnog gubitka, odnosno nepravovremene dostave svoje ponude.

Ponude koje nisu u skladu sa navedenim uslovima prodaje ili koje imaju poštanski pečat nakon **28.11.2022. godine**, označiti će se kao zakašnjelo pristigle i neće biti razmatrane.

Ponude za kupoprodaju moraju sadržavati:

1. ime i prezime, JMBG ponuđača i njegovo prebivalište (za fizička lica) odnosno naziv firme s adresom sjedišta i ID broj (za pravna lica), te aktivnu e-mail adresu;
2. kopiju lične karte (za fizička lica), odnosno rješenje o upisu u sudski registar (za pravna lica);
3. dokaz o uplati kaucije,
4. broj računa ponuditelja i naziv banke na koji će se vratiti uplaćena kaucija
5. iznos ponuđene cijene za predmetnu nekretninu u KM.
6. Naziv nekretnine, adresu i iskazanu površinu u m2 za nekretninu za koju se daje ponuda za kupovinu
7. Izjava o prihvaćanju kupoprodajnog ugovora
8. Izjavu o saglasnosti za prikupljanje i korištenje ličnih podataka.
9. Izjavu o povjerljivosti podataka.

U slučaju da je ponuđač strana fizička ili pravna osoba potrebno je pored navedenog dostaviti ovjerenu izjavu kojom će konstatirati da su ispunjeni uslovi za sticanje prava vlasništva stranih državljana nad nekretninama u Bosni i Hercegovini.

Natječajnu dokumentaciju ponuđači mogu preuzeti na korporativnoj stranici ENERGOPETROLA [www.energopetrol.ba](http://www.energopetrol.ba)

Pristigle ponude će biti javno otvorene **01.12.2022 (četvrtak)** s početkom u **11:00 sati** u poslovnoj zgradi ENERGOPETROL d.d. Sarajevo, ulica Azize Šaćirbegović 4b, 71000 Sarajevo.

Otvaranju ponuda koje vodi Komisija su obavezni prisustvovati svi ponuđači koji blagovremeno uplate kauciju, obzirom da će se nadmetanje završiti isti dan. Ponuđači su dužni pristupiti jedan sat (1h) prije nadmetanja, a radi registracije učesnika.

Uzimajući u obzir činjenicu da će se nadmetanje završiti na isti dan kad i otvaranje ponuda, o rezultatima nadmetanja ponuđači će biti prvobitno pismeno obavješteni na dostavljenu e-mail adresu, a zatim i putem poštanske pošiljke.

U roku od 7 radnih dana od dana isplate kupoprodajne cijene, kupac će biti uveden u posjed predmetne nekretnine, uz sačinjavanje pismenog zapisnika.

Zainteresovani ponuđači mogu izvršiti uvid u stanje nekretnine prije dostavljanja ponude svaki radni dan u terminu od 08.00h - 16:30h uz obaveznu prethodnu najavu kontakt osobi za informacije najkasnije 24 sata prije termina obilaska.

Sve informacije u vezi ove prodaje se mogu dobiti radnim danima od 8:00–16:30 sati od kontakt osobe:

Azra Bukva

Tel: + 387 33 785 644

Mob: + 387 61 210 786

e-mail adresa: [azra.bukva@holdina.ba](mailto:azra.bukva@holdina.ba)

Društvo zadržava, pravo na poništenje oglasa u bilo kojoj fazi nadmetanja i nije obavezan nadoknaditi troškove učesnicima nadmetanja, izuzev povrata kaucije. Dodatno, Društvo zadržava pravo ne izabrati nikog od ponuđača ukoliko ne budu zadovoljeni uslovi, te zadržava svoje pravo diskrecione odluke, kojom nije obavezan saopštiti razloge odluke.